wickkiey/tamil-wikipedia-chunked huggingface dataset:
# பெருக்குத் தொடர்

## கூறுகள்

### கூட்டுத்தொகை

#### முடிவுறு தொடர்

பெருக்குத் தொடரின் முதல் *n* உறுப்புகளின் கூட்டுத்தொகையானது பின்வரும் மூடிய-வடிவ வாய்பாட்டால் தரப்படுகிறது:  
<math display=block>
\begin{align}
s_n &= ar^0 + ar^1 + \cdots + ar^{n-1}\\
&= \sum_{k=0}^{n-1} ar^k = \sum_{k=1}^{n} ar^{k-1}\\
&=
\begin{cases}
a\(\frac{1-r^{n}}{1-r}\) & r \neq 1\\
an & \text{otherwise}
\end{cases}
\end{align}
</math>  
இங்கு என்பது பெருக்குத் தொடரின் விகிதமாகும்.  
;நிறுவல் 1  
பகுதிக் கூட்டுத்தொகையை (*s*<sub>n</sub>) வருவித்தல்:
பல தன் ஒப்புமை உறுப்புகளைக் கழிப்பதன் மூலம் இவ்வாய்பாடு பெறப்படுகிறது.  
<math display=block>
\begin{align}
s_n &= ar^0 + ar^1 + \cdots + ar^{n-1},\\
rs_n &= ar^1 + ar^2 + \cdots + ar^{n},\\
s_n - rs_n &= ar^0 - ar^{n},\\
s_n\(1-r\) &= a\(1-r^{n}\),\\
s_n &= a\(\frac{1-r^{n}}{1-r}\), \text{ for } r \neq 1.
\end{align}
</math>  
;நிறுவல் 2  
<math display="block">\sum_{k=1}^{n} ar^{k-1} = ar^0 + ar^1 + ar^2 + ar^3 + \cdots + ar^{n-1}. </math>  
இருபுறமும் 1 − *r* ஆல் பெருக்க:  
<math display="block">\begin{align}
(1-r) \sum_{k=1}^{n} ar^{k-1} & = (1-r)\(ar^0 + ar^1+ar^2+ar^3+\cdots+ar^{n-1}\) \\
& = ar^0 + ar^1+ar^2+ar^3+\cdots+ar^{n-1} - ar^1-ar^2-ar^3-\cdots-ar^{n-1} - ar^n \\
& = a - ar^n
\end{align}</math>  
முதல் மற்றும் கடைசி உறுப்புகள் தவிர ஏனையவை ஒன்றுக்கொன்று குறியில் மட்டும் எதிராக இருப்பதால் நீங்கிவிடுகின்றன)  
*r* ≠ 1 எனில்,
:<math display="block">\sum_{k=1}^{n} ar^{k-1} = \frac{a(1-r^n)}{1-r}.</math>  
; தொடர்புள்ள வாய்பாடுகள்:  
தொடர் k=1 அல்லது 0 விலிருந்து தொடங்காமல் என்ற வேறொரு மதிப்பிலிருந்து தொடங்கினால்,  
<math display="block">\begin{align}
\sum_{k=m}^n ar^{k-1} &=
\begin{cases}
\frac{a(r^{m-1}-r^n)}{1-r} & \text{if }r \neq 1 \\
a(n-m+1) & \text{if }r = 1
\end{cases}\\
\sum_{k=m}^n ar^k &=
\begin{cases}
a(n-m+1) & \text{if }r = 1 \\
\frac{a(r^m-r^{n+1})}{1-r} & \text{if }r \neq 1
\end{cases}\end{align}</math>
# பெருக்குத் தொடர்

## கூறுகள்

### கூட்டுத்தொகை

#### முடிவுறாத் தொடர்

முடிவியை அணுகும்போது இத்தொடர் ஒருங்குவதற்கு இன் தனி மதிப்பு '1' ஐவிடக் குறைவானதாக இருக்கவேண்டும்.  
முடிவுறு தொடரின் கூட்டுத்தொகையிலிருந்து முடிவிலாத் தொடரின் கூட்டுத்தொகையைப் பெறலாம்:  
<math display="block">\sum_{k=0}^\infty ar^k = \lim_{n\to\infty}{\sum_{k=0}^{n} ar^k} = \lim_{n\to\infty}\frac{a(1-r^{n+1})}{1-r}= \frac{a}{1-r} - \lim_{n\to\infty}{\frac{ar^{n+1}}{1-r}} </math>  
:<math display="block"> r^{n+1} \to 0 \mbox{ as } n \to \infty \mbox{ when } |r| < 1.</math> என்பதால்,
:<math display="block">\sum_{k=0}^\infty ar^k = \frac{a}{1-r} - 0 = \frac{a}{1-r}</math>  
<math>r</math> இன் இரட்டை அடுக்குகளை மட்டுங்கொண்ட தொடர் எனில்,
<math display="block">\sum_{k=0}^\infty ar^{2k} = \frac{a}{1-r^2}</math>  
<math>r</math> இன் இரட்டை அடுக்குகளை மட்டுங்கொண்ட தொடர் எனில்,
:<math display="block">\sum_{k=0}^\infty ar^{2k+1} = \frac{ar}{1-r^2}</math>  
*k* = 0 மதிப்பிலிருந்து தொடங்கவில்லை எனில்,
:<math display="block">\sum_{k=m}^\infty ar^k=\frac{ar^m}{1-r}</math>  
*r*<1 ஆக இருந்தால் மட்டுமே மேலுள்ள வாய்பாடுகள் உண்மையாக இருக்கும்.
<math display="block">\frac{d}{dr} \sum_{k=0}^\infty r^k = \sum_{k=1}^\infty kr^{k-1} = \frac{1}{(1-r)^2}</math>  
முற்றிலும் ஒருங்கும் முடிவிலாப் பெருக்குத் தொடர்களுக்கு என்ற பெருக்குத் தொடர் ஒரு எடுத்துக்காட்டாகும்.  
எடுத்துக்காட்டுகள்:  
- 1/2 + 1/4 + 1/8 + 1/16 + ⋯  
இத்தொடரின் முதல் உறுப்பு 1/2; பொதுவிகிதம் 1/2. எனவே வாய்பாட்டைப் பயன்படுத்திக் கூடுதல் காண:
:<math display="block">\frac12+\frac14+\frac18+\frac{1}{16}+\cdots=\frac{1/2}{1-(+1/2)} = 1.</math>  
- 1/2 − 1/4 + 1/8 − 1/16 + ⋯ .  
இத்தொடரின் முதல் உறுப்பு 1/2; பொதுவிகிதம் -1/2. எனவே வாய்பாட்டைப் பயன்படுத்திக் கூடுதல் காண:
:<math display="block">\frac12-\frac14+\frac18-\frac{1}{16}+\cdots=\frac{1/2}{1-(-1/2)} = \frac13.</math>
# வாக்காப் பாரு

**வாக்காப் பாரு** (மலாய் மொழி: *Wakaf Bharu*; ஆங்கிலம்: *Wakaf Bharu*) என்பது மலேசியா, கிளாந்தான் மாநிலத்தில்; தும்பாட் மாவட்டத்தில் உள்ள ஒரு நகரம். மாநிலத் தலைநகர் கோத்தா பாருவில் இருந்து 9 கி.மீ.; கோலாலம்பூர் மாநகரில் இருந்து 429 கி.மீ. தொலைவில் அமைந்துள்ளது.  
மலேசியக் கூட்டரசு சாலை -இல் இருந்து 5 கி.மீ. தொலைவில் வாக்காப் பாரு நகரம் உள்ளது. இந்த நகரம் ஓர் அமைதியான கிராமப்புற நகரமாக அறியப்படுகிறது.
# வாக்காப் பாரு

## பொது

இந்த நகரத்தில் ஒரு தொடருந்து நிலையம் உள்ளது. அதன் பெயர் வாக்காப் பாரு தொடருந்து நிலையம். இந்த நிலையம்வாக்காப் பாரு நகரத்துடன் கிம்மாஸ், குவா மூசாங், தும்பாட் ஆகிய நகரங்களை இணைக்கிறது.  
கோத்தா பாரு நகரத்திற்கு தொடருந்து சேவை இல்லாததால், கோத்தா பாருவை நோக்கிச் செல்லும் பயணிகளுக்கு வாக்காப் பாரு தொடருந்து நிலையம் தான் முக்கியமான இறங்கு நிலையமாக விளங்குகிறது.  
வாக்காப் பாரு பகுதியில் 90 விழுக்காட்டிற்கும் அதிகமானோர் மலாய்க்காரர்கள் மற்றும் முசுலிம்கள். ஒவ்வொரு வாரமும் "வெள்ளிக்கிழமை சந்தை" என்று அழைக்கப்படும் சந்தை இருப்பதால், வாக்காப் பாரு நகரம் வெள்ளிக்கிழமைகளில் கூட்டமாக இருக்கும்.
# நைட்ரசன் மோனோபுளோரைடு

**நைட்ரசன் மோனோபுளோரைடு** (*Nitrogen monofluoride*) என்பது FN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளோரோயிமிடோசன் என்ற பெயராலும் இது அழைக்கப்படுகிறது.
சீரொளி ஆய்வுகளில் காணப்பட்ட ஒரு சிற்றுறுதி நிலை இனமாக இச்சேர்மம் அறியப்படுகிறது. ஆக்சிசனுடன் சமஎலக்ட்ரான் அமைப்பைக் கொண்டுள்ளது. போரான் மோனோபுளோரைடு போலவே, இதுவும் ஓர் அரிதான பல்பிணைப்பு புளோரின் அணுவிற்கு ஓர் எடுத்துக்காட்டாகும். இதன் முறையான இருபடியான இருநைட்ரசன் இருபுளோரைடு, நைட்ரசன், புளோரின் ஆகியவற்றுடன் ஒப்பிடுகையில் இதன் நிலைப்புத்தன்மை குறைவானதாகும்.  
நைட்ரசன் இருபுளோரைடு (NF<sub>2</sub>) சேர்மத்திலிருந்து ஒரு புளோரின் அணுவை இயங்குறுப்புகளான (H, O, N, CH3) ஆகியவை எடுக்கும்போது நைட்ரஜன் மோனோபுளோரைடு உற்பத்தி செய்யப்படுகிறது. விகிதவியல் ரீதியாக இவ்வினை மிகவும் திறமையானதாகும். நீண்ட கால சங்கிலிப் பரவலுக்கான ஓர் இயங்குறுப்பை இவ்வினை மீண்டும் உருவாக்குகிறது. இருப்பினும், இறுதி விளைபொருளில் உள்ள இயங்குறுப்பு அசுத்தங்களும் அந்த விளைபொருளின் சிதைவை ஊக்குவிக்கின்றன. அசைடு சிதைவு வினை குறைந்த செயல்திறன் கொண்டது என்றாலும் மிகவும் தூய்மையான தொழில் நுட்பத்தை வழங்குகிறது: அணுநிலை புளோரினை ஐதரசோயிக்கு அமிலத்துடன் சேர்த்து தளத்திலேயே உருவாக்கப்பட்ட புளோரின் அசைடை சிதைவுக்கு வினைக்கு உட்படுத்தி நைட்ரசன் மோனோபுளோரைடு உருவாக்கப்படுகிறது. நைட்ரசன் தனித்துப் பிரிகிறது.  
நைட்ரசன் மோனோபுளோரைடு உற்பத்தி செய்யும் பல வினைகள், குணாதிசயமான வேதியொளிர்வுடன் ஒரு கிளர்வுநிலை விளைபொருளைக் கொடுத்தன. இதனால் இவை ஓர் இரசாயன சீரொளியாக உருவாக்கப்படுவதற்காக ஆய்வு செய்யப்பட்டன.
# யாஷ் தாகூர்

**யாஷ் தாகூர்** (பிறப்பு 28 டிசம்பர் 1998) ஓர் இந்தியத் துடுப்பாட்ட வீரர் ஆவார். அவர் உள்நாட்டுத் துடுப்பாட்டத்தில் விதர்பா அணிக்காகவும், இந்தியன் பிரீமியர் லீக்கில் லக்னோ சூப்பர் ஜெயண்ட்ஸ் அணிக்காகவும் விளையாடுகிறார். 25 பிப்ரவரி 2017 அன்று விஜய் ஹாசரே கோப்பையில் விதர்பா அணிக்காகப் பட்டியல் அ போட்டியில் அறிமுகமானார். அவர் 28 நவம்பர் 2018இல் ரஞ்சிக் கோப்பையில் விதர்பா அணிக்காக தனது முதல் தரத் துடுப்பாட்டப் போட்டிகளில் அறிமுகமானார். அவர் 21 பிப்ரவரி 2019 அன்று சையத் முஷ்டாக் அலி கோப்பையில் விதர்பா அணிக்காக தனது இருபது20 போட்டியில் அறிமுகமானார். 8 டிசம்பர் 2021 அன்று, விஜய் ஹசாரே கோப்பையின் தொடக்க நாளில், தாகூர் பட்டியல் அ போட்டிகளில் தனது முதல் ஐந்து விக்கெட்டுகளை வீழ்த்தினார்.  
2023 ஐபிஎல் தொடருக்கு முன்னதாக நடைபெற்ற ஏலத்தில் லக்னோ சூப்பர் ஜெயண்ட்ஸ் அணி 45 லட்சத்திற்கு அவரை வாங்கியது. 3 ஏப்ரல் 2023 அன்று சென்னை சூப்பர் கிங்ஸுக்கு எதிராக அவர் ஐபிஎல் போட்டியில் அறிமுகமானார்.
# சசி பிரீதம்

**சசி பிரீதம்** (*Shashi Preetam*) ஓர் இந்தியத் திரைப்பட இசையமைப்பாளரும், பாடகரும், பாடலாசிரியரும், இசைக்கலைஞரும், திரைப்படத் தயாரிப்பாளரும் ஆவார். குலாபி திரைப்படத்தின் மூலம் தெலுங்குத் திரைப்படவுலகில் இசையமைப்பாளராக அறிமுகமானார்.  
இவர் பல தெலுங்கு மற்றும் இந்தி படங்களுக்குப் பின்னணி இசையமைத்துள்ளார். ஜூன் 2020 இல், இவருக்கு மாரடைப்பு ஏற்பட்டது. பின்னர் அறுவை சிகிச்சைக்குப் பிறகு குணமடைந்தார்.
# பிரிகேடியர் விதுஷா

**பிரிகேடியர் விதுஷா** (29. செப்டம்பர். 1969 - 4, ஏப்ரல் 2019, *Brigadier Vithusha*) என்று அறியப்படும் **கந்தையா ஞானபூரணி** என்பவர் ஒரு இலங்கைத் தமிழ்ப் போராளியும், ஈழ விடுதலை இயக்கமான தமிழீழ விடுதலைப் புலிகள் அமைப்பின் உறுப்பினரும் ஆவார். 1985 ஆம் ஆண்டு நடந்த குமுதினி படகு படுகொலையில் தமிழர்களின் படுகொலை செய்யப்பட்டதைக் கண்டு மிகவும் பாதிக்கப்பட்டு விடுதலைப் புலிகள் இயக்கத்தில் இணைந்தார். இவர் ஒரு தமிழ் பிராமணக் குடும்பத்தைச் சேர்ந்தவர். இவரது உடன் பிறந்த தம்பி விதுசன் 1999 இல் வவுனியா மாவட்டத்தில் விளக்குவைத்தகுளத்தில் இலங்கை இராணுவத்துடனான சமரில் இறந்தார். இவர் சுதந்திரப் பறவைகள் பயிற்சித் திட்டத்தின் ஒரு பகுதியாக கிலிலி அருகே தனக்கான பயிற்சியைப் பெற்றார். இந்திய அமைதிப்படையினரின் நடவடிக்கைகளின் போது, பொருள் சேமிப்பகத்துக்குப் பொறுப்பாக இருந்தார். இவர் யாழ்ப்பாணக் கோட்டை மீதான தாக்குதலில் இறங்கிப் போராடியவர். மேலும் மகளிர் படையணி சம்பந்தப்பட்ட ஒவ்வொரு இராணுவ நடவடிக்கையிலும் இவர் குறிப்பிடத்தக்கப் பங்காற்றினார். 2009 இல் நடந்த புதுக்குடியிருப்பு போரில் இறந்தார்.
# வரிக் கொண்டலாத்தி

**வரிக் கொண்டலாத்தி** (*Striated bulbul*-*அல்குரசு இசுடிரையேட்டசு*) என்பது கொண்டலாத்தி குடும்பமான பைக்னோனோடிடேவினைச் சார்ந்த பாடும் பறவை சிற்றினமாகும். இது ***அல்குரசு*** பேரினத்தில் உள்ள ஒரே ஒரு சிற்றினமாகும்.  
இது கிழக்கு இமயமலை முதல் வடக்கு வியட்நாம் வரை காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரப்பதமானது மலைச் சூழற்ற்குதிகள் ஆகும்.
# வரிக் கொண்டலாத்தி

## வகைப்பாட்டியல்

வரி கொண்டலாத்தி முதலில் *திரைகோபோரசு* பேரினத்தில் விவரிக்கப்பட்டது (*கிரினிகர்* என்ற சொல்லுக்கு ஒத்த பெயர்). பின்னர் இது பைக்னோனோடசுக்கு மாற்றப்பட்டது. வரிக் கொண்டலாத்தியின் மாற்றுப் பெயர்களாகப் பச்சை வரி கொண்டலாத்தி, பட்டை கொண்டலாத்தி என்பன உள்ளன.
# வரிக் கொண்டலாத்தி

## வகைப்பாட்டியல்

### துணையினங்கள்

மூன்று துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன:  
- *அ. வ. இசுடிரையேட்டசு* (பிளைத், 1842) – கிழக்கு இமயமலை, வடகிழக்கு இந்தியா, தெற்கு சீனா மற்றும் மேற்கு மியான்மர்
- *அ. வ. ஆர்க்டசு* (ரிப்லி, 1948) – மிச்மி மலைகள் (வடகிழக்கு இந்தியா)
- *அ. வ. பவுலசு* பேங்சு & பிலிப்சு, ஜே. சி., 1914-கிழக்கு மியான்மர், தெற்கு சீனா மற்றும் வடக்கு இந்தோசீனா
# நிக்கல்(II) தயோசயனேட்டு

## கட்டமைப்பு

Ni(SCN)<sub>2</sub> இன் கட்டமைப்பு ஒற்றை-படிக ஊடுகதிர் விளிம்புவிலகல் மூலம் தீர்மானிக்கப்பட்டது. இதன்படி வாண்டெர்வால்சு விசைகள் மூலம் ஒன்றாக வைத்திருக்கும் இரு பரிமாணத் தாள்கள் கட்டமைப்பில் உள்ளன. பாதரச தயோசயனேட்டின் கட்டமைப்பு வகையைச் சேர்ந்தது என்றும் NiBr<sub>2</sub> (CdI<sub>2</sub>) கட்டமைப்பின் சிதைந்த வடிவமாகவும் இதை கருதலாம். ஒவ்வொரு நிக்கலும் நான்கு கந்தகங்கள் மற்றும் இரண்டு நைட்ரசன்களால் எண்முகமாக ஒருங்கிணைக்கப்பட்டுள்ளது. SCN<sup>−</sup> ஈந்தணைவியின் கந்தக முனை இரட்டிப்பாக பாலம் அமைக்கிறது.
# விட்டல்ராவ் காத்கில்

**விட்டலராவ் காத்கில்** (*Vitthalrao Gadgil*) இந்தியாவைச் சேர்ந்த ஓர் அரசியல்வாதியாவார். 1928 ஆம் ஆண்டு செப்டம்பர் மாதம் 22 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் தலைவராக இருந்தார். இராச்சீவ் காந்தி காலத்தில் மத்திய தகவல் மற்றும் ஒளிபரப்பு அமைச்சராக பணியாற்றினார்.
# விட்டல்ராவ் காத்கில்

## விவரங்கள்

புனே தொகுதியில் போட்டியிட்டு தேர்ந்தெடுக்கப்பட்ட மக்களவை உறுப்பினராக இருந்தார். 1971 ஆம் ஆண்டு முதல் 1980 ஆம் ஆண்டு வரையிலும், 1994 ஆம் ஆண்டு முதல் 2000 ஆம் ஆண்டு வரையிலும் மாநிலங்களவை உறுப்பினராகவும், 1980 ஆம் ஆண்டு முதல் 1991 ஆம் ஆண்டு வரை மக்களவை உறுப்பினராகவும் இருந்தார். இந்திரா காந்தி, இராச்சீவ் காந்தி, நரசிம்ம ராவ், சோனியா காந்தி போன்ற கட்சித் தலைவர்களின் கீழ் காங்கிரசு கட்சியின் தலைமை செய்தித் தொடர்பாளராக வும்இருந்தார். உச்ச நீதிமன்றத்தின் மூத்த வழக்கறிஞராகவும், மும்பையின் உரூபரெல் கல்லூரியில் பொருளாதாரத்தின் கவுரவ பேராசிரியராகவும், மும்பையின் புதிய சட்டக் கல்லூரியில் அரசியலமைப்புச் சட்டத்தின் பேராசிரியராகவும் இவர் இருந்தார்.
# விட்டல்ராவ் காத்கில்

## தனிப்பட்ட வாழ்க்கை

விட்டலராவ் காத்கில்லின் தந்தை, நரகர் விசுணு காட்கில் என்பவராவார். காகாசாகேப் காத்கில் என்றும் அவர் அழைக்கப்படுகிறார். காங்கிரசு கட்சியைச் சேர்ந்த அரசியல்வாதியாகவும் , நேரு அமைச்சரவையிலும், பஞ்சாப் ஆளுநராகவும் பணியாற்றினார். அவரது மகன் அனந்து காத்கில் எம். எல். சி மற்றும் கட்சியின் தேசிய குழு உறுப்பினராகவும் உள்ளார்
# லோஜிங்

**லோஜிங்** அல்லது **லோஜிங் தன்னாட்சி துணை மாவட்டம்** (மலாய் மொழி: *Jajahan Kecil Lojing*; ஆங்கிலம்: *Lojing Autonomous Sub-District* அல்லது *Lojing Highlands*) என்பது மலேசியா, கிளாந்தான் மாநிலத்தில்; குவா மூசாங் மாவட்டத்தில் உள்ள ஒரு மலைப்புறம்; மற்றும் தன்னாட்சி பெற்ற ஒரு துணை மாவட்டம் ஆகும்.  
பகாங் மாநிலத்தில் புகழ்பெற்ற கேமரன் மலைக்கு அருகில்; மலேசியாவின் இரண்டாவது கிழக்கு-மேற்கு நெடுஞ்சாலைப் பகுதியில் அமைந்துள்ளது. அத்துடன் மாநிலத் தலைநகர் கோத்தா பாருவில் இருந்து 272 கி.மீ. தொலைவில், ஒரு மலைப்பாங்கான பீடபூமியில் அமைந்துள்ளது. இது ஓர் அமைதியான மலைப்பிரதேசமாக அறியப்படுகிறது.  
வேளாண் தொழில் இந்தப் பகுதியின் முக்கிய தொழிலாக உள்ளது. கிளாந்தான் மக்கள்; கேமரன் மலையைச் சேர்ந்தவர்கள்; இங்கு வந்து பணிபுரிகிறார்கள். பல ஆண்டுகளாக, இங்குள்ள லோஜிங் மலைப்பகுதியில் பணிபுரிய நூற்றுக்கணக்கான கிளாந்தான் மக்கள் கேமரன் மலையில் இருந்து தினமும் 20 கி.மீ.க்கு மேல் பயணம் செய்கின்றனர். கிளாந்தான் மக்களுக்காக ஒரு சிறப்பு குடியிருப்பு பகுதியை அமைக்க கிளாந்தான் மாநில அரசு முடிவு செய்துள்ளது.
# லோஜிங்

## நிர்வாகம்

2010-இல் லோஜிங் தன்னாட்சி பெற்ற துணை மாவட்டமாக மாற்றப்பட்டது. இருப்பினும் நகராட்சி பணிகள் குவா மூசாங் மாவட்டத்தின் பொறுப்பில் உள்ளன. அதன் பின்னர், பல மாநில மற்றும் கூட்டாட்சி நிறுவனங்கள், இங்கு அவற்றின் கிளைகளைத் திறந்தன.  
லோஜிங் துணை மாவட்டம், ஏழு உள்ளூராட்சிப் பிரிவுகளாகப் பிரிக்கப்பட்டுள்ளது:  
- பலார்
- பிளாவ்
- ஆவ்
- என்ட்ரோப்
- கோலா பெத்திஸ்
- சிகார்
- துவெல்
# லோஜிங்

## புவியியல்

லோஜிங் மலைப் பகுதி தித்திவாங்சா மலைத்தொடரின் உயரமான இடத்தில் அமைந்துள்ளது. லோஜிங் உயர்நிலம், தாவரங்கள் மற்றும் விலங்கினங்களால் நிறைந்துள்ளது. இந்த இடம் பல்லுயிர் பெருக்கத்திற்கு புகழ் பெற்றது.  
இதன் அழகிய மலைகள் மற்றும் காடுகள் நன்கு பாதுகாக்கப்படுகின்றன அந்த வகையில் அவை லோஜிங் உயர்நிலத்தை, ஒரு பிரபலமான சுற்றுச்சூழல் சுற்றுலா ஈர்ப்புத் தளமாக மாற்றுகின்றன. லோஜிங் உயர்நிலத்தின் காடுகளில் பல வகையான உயர்தர வெப்பமண்டலக் காட்டு மரங்கள் உள்ளன.  
லோஜிங் மலைப்பகுதியில் யோங் பெலார் மலை உள்ளது. இந்த மலை கிளாந்தான் மாநிலத்தில் மிக உயரமான மலை; மற்றும் தீபகற்ப மலேசியாவில் மூன்றாவது உயரமான மலை ஆகும். யோங் பெலார் மலை 2,181 மீட்டர் உயரம் கொண்டது.
# லோஜிங்

## மக்கள்தொகையியல்

லோஜிங் பகுதி மக்கள் தொகையைப் பொருத்த வரையில், மலேசியப் பழங்குடியினர் இனத்தைச் சேர்ந்தவர்கள் அதிக எண்ணிக்கை கொண்டவர்களாக உள்ளனர். பெரும்பாலோர் தெமியாங்; செனோய் பழங்குடியினர் இனத்தைச் சேர்ந்தவர்கள். இவர்களின் எண்ணிக்கை 3,000 என அறியப்படுகிறது.
# முத்தரையன் (பட்டம்)

**முத்தரையன்** (*Muttaraiyan (title*)) என்பது மத்தியகால இந்தியாவின் சோழ அரசாங்கத்தில் பல்வேறு அதிகாரிகளால் பயன்படுத்தப்பட்ட ஒரு பட்டப் பெயராக இருந்தது. முத்துராசா சாதியுடன் இப்பட்டப்பெயரை ஒப்பிட்டு குழப்பமடையக்கூடாது. மேலும் பல்வேறு சமூகங்களைச் சேர்ந்த நபர்களால் இப்பட்டப் பெயர் பிறந்தது. உதாரணமாக, மூன்றாம் குலோத்துங்க சோழனின் நிலப்பிரபுவாக இருந்த வீரராசேந்திர பிரம்மாதிராய முத்தரையன் மற்றும் விக்ரமசோழ பிரம்மதிராய முத்தரையன் ஆகியோர் அப்போது இருந்தனர். இவர்கள் இருவரும் நிலப்பிரபுத்துவ முறைப்படி உருவாக்கப்பட்ட சிற்றரசர்கள் ஆவர். முத்துராசாவின் தலைவர்கள் அல்ல. ஏனெனில் பிரம்மதிராயர் என்ற வார்த்தையின் பொருள் பிராமணத் தலைவர்கள் மட்டுமேயாகும்.  
இரண்டாம் குலோத்துங்கனின் காலத்தில் வன வித்யாதரா-நாடாள்வனின் மூத்த சகோதரராக இருந்த மற்றொரு பிரம்மதிராய முத்தரையன் என்பவரும் இருந்தார். பிந்தையவர் குலோத்துங்க சோழீசுவரா என்ற கோயிலைக் கட்டினார்.  
கிபி 1243ஆம் ஆண்டில் மூன்றாம் இராசராச சோழனின் ஆட்சிக் காலத்தில், மல்லன் சிவன் என்ற பிரம்மதிராய முத்தரையன் என்ற அதிகாரியும் இருந்தார். அவர் அரச நிலப்பிரபுத்துவத்தை (அரசுகுரு) வைத்திருந்தார் மற்றும் ஊரத்தூர்-நாட்டின் ஆளுநராக இருந்தார்.  
முதலாம் இராசராச சோழனின் ஆட்சியின் போது, யானைகள் படையின் தலைவராக சுருதிமான் நக்கன் சந்திரன் என்கின்ற இராசமல்ல முத்தரையன் என்பவர் இருந்தார். முதலாம் இராஜேந்திர சோழனின் உத்தரவின் பேரில் எதிரியின் யானையைத் துளைக்க முயன்றபோது, இரிவாபெடங்கா சத்யசராயாவுடன் நடந்த சண்டையில் அந்த அதிகாரி உயிர்த்தியாகம் செய்தார்.  
நரபதுங்க பல்லவனின் பாணர் தலைவரும் நிலப்பிரபுத்துவருமான பரஞ்சய கடுபட்டி முத்தரையன் என்றும், பாலிகுளாவின் வழித்தோன்றல் என்றும் அழைக்கப்படுபவருக்கும் இந்த பட்டம் வழங்கப்பட்டிருந்தது. பிந்தையது நரபதுங்காவின் சிரூர் தகடுகளின் நிறைவேற்றுநருக்கான பட்டப்பெயராகும்.  
வடவாலி நாட்டில் உள்ள திருவெள்ளரையின் குக்கிராமமான புதுக்குடி என்ற ராஜேந்திர சோழமங்கலத்தில் கனி உரிமை பெற்ற கள்ளர் இனத்தைச் சேர்ந்த மணவாள முத்தரையன் கொடுத்த கிழிப்புணைத்திட்டு என்னும் பத்திரத்தைக் கொடுத்ததாக கல்வெட்டு குறிப்பிடுகிறது. தற்போது புதுக்குடி என்ற கிராமம் திருச்சி மாவட்டம், மண்ணச்சநல்லூர் வட்டம், திருவெள்ளரை ஊராட்சியில் அமைந்ததுள்ளது. கோவில் அறங்காவலர்களிடம் இருந்து நான்கு பங்குகளின் விலையான 4000 காசு முழுவதையும் ஒரு கிலியில் (பையில்) பெற்றதாக உறுதியளித்து, பங்கு விற்பனையாளர்களிடம் ஒப்படைத்தார்.
# மூவாக்டைல்பாசுபீன்

**மூவாக்டைல்பாசுபீன்** (*Trioctylphosphin*) என்பது C<sub>24</sub>H<sub>51</sub>P என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கனிமபாசுபரசு சேர்மமான இது பொதுவாக நிறமற்றும் பாகு போன்ற நீர்மமாகவும் காணப்படுகிறது.
# மூவாக்டைல்பாசுபீன்

## வினைகள்

மூவாக்டைல்பாசுபீன் ஆக்சிசனுடன் வினைபுரிந்து மூவாக்டைல்பாசுபீன் ஆக்சைடை உருவாக்குகிறது. இந்த காரணத்திற்காக இது பொதுவாக காற்று இல்லாத நுட்பங்களுடன் கையாளப்படுகிறது.  
தனிமநிலை செலீனியத்துடன் வினைபுரிந்து மூவாக்டைல்பாசுபீன் செலீனைடைக் கொடுக்கிறது. காட்மியம் செலினைடையும் தொடர்புடைய இதர குறைக்கடத்திகளைத் தயாரிப்பதற்கு இச்செலீனைடு பயன்படுத்தப்படுகிறது.
# மோகா இரயில் நிலையம்

**மோகா இரயில் நிலையம்** (*Moga railway station*) இந்திய மாநிலமான பஞ்சாபில் உள்ள மோகா மாவட்டத்தில் அமைந்துள்ளது. மோகா நகரத்திற்கு இந்நிலையம் சேவை செய்கிறது.
# மோகா இரயில் நிலையம்

## இரயில் நிலையம்

மோகா இரயில் நிலையம் கடல் மட்டத்திலிருந்து 223 மீட்டர் (732 ) உயரத்தில் அமைந்துள்ளது. மேலும் இதற்கு எம்.ஓ.ஜி.ஏ என்ற குறியீடு ஒதுக்கப்பட்டுள்ளது. இங்கு இரண்டு நடைமேடைகள் உள்ளன. நடைமேடைகள் நன்கு பாதுகாக்கப்படவில்லை. இங்கு தண்ணீர் மற்றும் சுகாதாரம் உள்ளிட்ட பல வசதிகள் இல்லை. இந்த நிலையம் லூதியானா-பாசில்கா பாதையில் சேவை செய்கிறது.
# தேன் பூண்டு சுவைச்சாறு

**தேன் பூண்டு சுவைச்சாறு** (*Honey garlic sauce*) என்பது இனிப்பும், புளிப்பும் கலந்த சுவையுள்ள சுவைச்சாறு ஆகும். இதன் சுவையானது, தேனுக்கும், வெள்ளைப்பூண்டிற்கும் கலந்து இருக்கும் இடைப்பட்ட சுவையாகும். இது கனட நாட்டில் அதிகம் விரும்பி சுவைக்கப்படும் சுவைச்சாறு ஆகும். இச்சுவைச்சாறு, 'இறகு கோழிக்கறி', விலா எலும்பு இறைச்சி ஆகிய உணவுகளின் மேலே தடவி உண்ணப் பயன்படும் சுவைச்சாறுகளிலேயே, அதிகம் பயன்படும் சுவைச்சாறு ஆகும். இதனை மிக எளிமையாக, வீட்டிலேயே சில நிமிடங்களில் தயாரிக்கலாம்.
# தேன் பூண்டு சுவைச்சாறு

## இவற்றையும் காணவும்

- பூண்டு சுவைச்சாறு
- அக்லியாட்டா – இத்தாலியின் பூண்டு சுவைச்சாறு
-
# குளோரைல் டெட்ராபெர்குளோரேட்டோ ஆரேட்டு

**குளோரைல் டெட்ராபெர்குளோரேட்டோ ஆரேட்டு** (*Chloryl tetraperchloratoaurate*) என்பது ClO<sub>2</sub>Au(ClO<sub>4</sub>)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குளோரைல் நேர்மின் அயனியும் டெட்ராபெர்குளோரேட்டோ ஆரேட்டு எதிர்மின் அயனியும் சேர்ந்து இச்சேர்மம் உருவாகிறது. ஆரஞ்சு நிறத் திண்மமான இது காற்றில் எளிதாக நீராற்பகுப்புக்கு உட்படுகிறது.  
:2 AuCl<sub>3</sub> + 8 Cl<sub>2</sub>O<sub>6</sub> → 2 ClO<sub>2</sub>Au(ClO<sub>4</sub>)<sub>4</sub> + 6 ClO<sub>2</sub> + 3 Cl<sub>2</sub>.
# குளோரைல் டெட்ராபெர்குளோரேட்டோ ஆரேட்டு

## வினைகள்

தங்கம்(III) பெர்குளோரேட்டின் உற்பத்திக்காக இந்த சேர்மத்தை சூடாக்குவதன் மூலம் முயற்சி செய்யப்பட்டது. ஆனால் அதற்கு பதிலாக ஓர் ஆக்சி-பெர்குளோரேட்டோ வழிப்பெறுதியை உருவாக்கியது.
# யோங் பெலார் மலை

கிளாந்தான் மாநிலத்தில் மிக உயர்ந்த மலையான யோங் பெலார் மலை, கொர்பு மலைக்கு வடக்கே 8 கி.மீ. தொலைவில் உள்ளது. இருப்பினும் ஈப்போவில் இருந்து கேமரன் மலைக்குச் செல்லும் சாலையின் வழியாக, புளூ வெளி தேயிலை பள்ளத்தாக்கின் மலைப் பாதை வழியாகச் சென்று அடையலாம்.
# யோங் பெலார் மலை

## பொது

தித்திவாங்சா மலைத்தொடர் என்பது தெனாசிரிம் மலைத்தொடரில் ஒரு பகுதியாகும். தெனாசிரிம் மலைத்தொடர் என்பது தென்கிழக்காசியாவில் 1,700 கி.மீ. நீளத்திற்கு பர்மா, தாய்லாந்து, தீபகற்ப மலேசியா நாடுகளில் படர்ந்து இருக்கும் ஒரு மலைத்தொடராகும்.  
480 கிமீ நீளமுள்ள தித்திவாங்சா மலைத்தொடரில் யோங் பெலார் மலை உள்ளது. தீபகற்ப மலேசியாவின் **G7** எனும் (*G* என்பது *Gunung* எனும் மலாய்ச் சொல்: *மலை* என பொருள்படும்) மலைகளில் இதுவும் ஒன்றாகும். தீபகற்ப மலேசியாவின் மிக உயர்ந்த 7 மலைகளை ஜி7 மலைகள் என அழைக்கிறார்கள்.
# யோங் பெலார் மலை

## மலை உச்சி பாதை

யோங் பெலார் மலையின் அடித்தளம் லோஜிங், கேமரன் மலை, கெபுன் சயூர் (*Kebun Sayur Village*) எனும் கிராமத்தில் உள்ளது. அங்கிருந்து மலை உச்சிக்கு ஒரு பாதை செல்கிறது. மலை உச்சியை அடைவதற்கு ஒரு பகல் பயணமாகவோ அல்லது 2 நாள் 1 இரவு பயணமாகவோ மேற்கொள்ளலாம்.  
மலை உச்சிக்குச் செல்லும் பாதையில், இரண்டு முக்கிய முகாம் இடங்கள் உள்ளன. முதலாவது தூடோங் பெரியோக் முகாம் (*CampTudung Periuk*); மற்றொன்று காசுட் முகாம் (*Camp Kasut*).  
மலையில் ஏறுவதற்கு முன்னர், பேராக் மாநில வனத்துறையின் அனுமதி தேவை என்பதைக் கவனத்தில் கொள்ள வேண்டும். வழிகாட்டிகள் கட்டாயமில்லை. இருப்பினும் பாதுகாப்பான அனுபவத்திற்காக ஒருவரைப் பணியில் அமர்த்த பரிந்துரைக்கப்படுகிறது.
# யோங் பெலார் மலை

## மலை உச்சி பாதை

### தூடோங் பெரியோக் முகாம்

யோங் பெலார் உச்சிக்குச் செல்வது சவாலானது. தூடோங் பெரியோக் முகாமை அடையும் முன் தொடக்கத்தில் பல சிகரங்கள் உள்ளன. சிகரம் வரை செல்லும் பாதையில் அழகான பாசி காடுகளுடன் சேறும் சகதியுமாக இருக்கும். அதிக உயரத்தில் இருப்பதால், வெப்பநிலை குளிர்ச்சியாக இருக்கும்.  
1. G1 தகான் மலை – 2187மீ
1. G2 கொர்பு மலை – 2183மீ
1. G3 யோங் பெலார் மலை – 2181மீ
1. G4 காயோங் மலை – 2173மீ
1. G5 சாமா மலை – 2171மீ
1. G6 யோங் யாப் மலை – 2168மீ
1. G7 உலு செப்பாட் மலை – 2161மீ  
கினபாலு மலை (4095 மீ) போன்ற நன்கு அறியப்பட்ட மலைகளுடன் ஒப்பிடும்போது, மேற்காணும் ஜி7 மலைகளின் உயரம் மிகவும் குறைவாக இருக்கலாம். ஆனாலும் இந்த மலைகளின் உயரத்தைக் கொண்டு அவற்றைக் குறைவாக மதிப்பிட்டுவிடக் கூடாது. இவை ஒவ்வொன்றும் 4000 மீட்டர் கொண்ட மலைகளை விட கடினமான கரடுமுரடான மலைகளாகும். இவற்றை மலைகளின் விலங்குகள் என அழைப்பதும் உண்டு.
# பக்கான் மாவட்டம்

**பக்கான் மாவட்டம்** (மலாய்: *Daerah Pakan*; ஆங்கிலம்: *Pakan District*) என்பது மலேசியா, சரவாக் மாநிலத்தில் சரிக்கே பிரிவில் உள்ள ஒரு துணை மாவட்டம்; மற்றும் பக்கான் மாவட்டத்தின் தலைநகரமும் ஆகும். இது பரப்பளவைக் கொண்டது. இந்நகரம் சரிக்கே நகரத்திலிருந்து 45 கிமீ தொலைவில் அமைந்துள்ளது.  
இந்த நகரம், முற்றிலும் நிலங்களால் சூழப்பட்ட நில அமைப்பைக் கொண்டுள்ளது. 2020 மக்கள் தொகை கணக்கெடுப்பின்படி, இந்தத் துணை மாவட்டத்தின் மக்கள் தொகை மதிப்பீடு 15,462 ஆகும்.
# பக்கான் மாவட்டம்

## பொது

இங்கு வசிப்பவர்களில் பெரும்பாலோர் இபான் மக்கள் (95%+); மற்றும் சிறுபான்மை இனத்தவர்களாகச் சீனர்கள் உள்ளனர். சீனர்கள், பொதுவாக அதன் நகரப் பகுதியில் அதிகமாய் வாழ்கின்றனர்.  
மலாய்க்காரர்களில் சிறுபான்மையினர் ஆசிரியர்கள், செவிலியர்கள், மாவட்ட அலுவலகர்கள்; மற்றும் காவல்துறை அதிகாரிகள் போன்ற அரசாங்கத் துறைகளில் பணிபுரிகின்றனர்.
# பக்கான் மாவட்டம்

## சொற்பிறப்பியல்

பாக்கான் என்ற பெயர் புவா பாக்கான் (Buah Pakan) என்ற டுரியான் உள்ளூர் பழத்திலிருந்து பெறப்பட்டது. இந்தப் பழம் மஞ்சள் நிறத் தோலையும் சதையையும் கொண்டுள்ளது. பாக்கான் நகரத்தின் எண்டபாய் சாலைச் சந்திப்பில் நகரத்தின் அடையாளமாக வைக்கப்பட்டுள்ளது.
# பக்கான் மாவட்டம்

## வரலாறு

ஜுலாவ் மாவட்டத்தின் அதிகார வரம்பிற்குட்பட்ட பக்கான் பகுதி, 1973 முதல் துணை மாவட்டமாக நிர்வாகிக்கப்பட்டது. 1 மார்ச் 2002 அன்று, இப்பகுதி ஒரு மாவட்டமாக தரம் உயர்த்தப்பட்டு சரிக்கே பிரிவின் நிர்வாகத்தின் கீழ் வந்தது.
# பக்கான் மாவட்டம்

## மக்கள்தொகையியல்

1991 முதல் 2000 வரை பக்கான் மாவட்ட மக்கள்தொகை 1.38% அளவுக்கு வளர்ச்சி அடைந்தது. இதற்கிடையில், 2000 முதல் 2010 வரை, 0.37% அளவுக்கு வளர்ச்சி அடைந்தது.
| 15,462 |
| --- |
# பக்கான் மாவட்டம்

## பொருளாதாரம்

2019-ஆம் ஆண்டில் மலேசிய கிராமப்புற மேம்பாட்டு அமைச்சு வெளியிட்ட புள்ளிவிவரங்களின்படி, மலேசியாவின் மிக ஏழ்மை நிலை மாவட்டமாக இந்த மாவட்டம் உள்ளது. சராசரி ஒரு குடும்பத்தின் மாத வருமானமாக மாதத்திற்கு RM 2,760 என்று பதிவு செய்யப்பட்டுள்ளது.  
எனவே, இம்மாவட்டம் அரசு அமைச்சின் சமூக-பொருளாதார மேம்பாட்டுத் திட்டங்களை செயல்பட்டு வருகிறது. 2019 ஆம் ஆண்டு நிலவரப்படி, மாவட்டத்தில் வேலைவாய்ப்பு விகிதம் 96.9% ஆக இருந்தது, 3.4% வேலையின்மை, 8,800 பேர் வேலையிலும், 300 பேர் வேலையில்லாமலும் உள்ளனர்.
# பக்கான் மாவட்டம்

## நகரம் மற்றும் கிராமங்கள்

### பக்கான்

பக்கான் மாவட்ட அலுவலகம் பாக்கன் மாவட்டத்தை நிர்வகிக்கிறது.
# பக்கான் மாவட்டம்

## நகரம் மற்றும் கிராமங்கள்

### நாங்க என்டை

செப்டம்பர் 2019 இல் நாங்க என்டை தார் சாலையுடன் இணைக்கப்பட்டது
# பக்கான் மாவட்டம்

## நகரம் மற்றும் கிராமங்கள்

### நாங்க வாக்

நங்க வாக்கை உலு ஜுலாவுடன் இணைக்கும் ஒரு சாலை உள்ளது. 2016ம் ஆண்டு நிலவரப்படி, இப்பகுதியில் தண்ணீர், மின்சாரம் இல்லாத நிலை இங்குள்ளது.
# பக்கான் மாவட்டம்

## நகரம் மற்றும் கிராமங்கள்

### நாங்க காரா

இப்பகுதியில் ஒரு தொடக்கப்பள்ளி உள்ளது.
# பக்கான் மாவட்டம்

## நகரம் மற்றும் கிராமங்கள்

### உளு என்டபாய்

பக்கான் நகரத்திலிருந்து மூன்று மணி நேர பயணத்தில் உளு என்டபாய் அமைந்துள்ளது. இங்கு நங்கா கெமலிஹ் பொது சுகாதார மருத்துவமனை, எஸ்கே உலு என்தாபாய் (தொடக்கப்பள்ளி) ஆகியவை அமைந்துள்ளன. ஒரு புதிய மருத்துவமனை, நிர்வாகத் தொகுதி, எஸ்.கே. உலு என்தாபாய்க்கு எதிரே உள்ள பணியாளர்கள் குடியிருப்புக் கொண்ட ஒரு மேம்பாட்டுத் திட்டம் 2017 இல் தொடங்கப்பட்டது. இத்திட்டம் 2019 இல் கட்டுமானத்தைத் தொடங்கியது மார்ச் 2021 இல் 70% முன்னேற்றத்தை எட்டியது.
# கொக்கி அலகு கொண்டலாத்தி

**கொக்கி அலகு கொண்டலாத்தி** (*Hook-billed bulbul*) என்பது கொண்டைக்குருவி குடும்பத்தைச் சேர்ந்த ஓர் சிற்றினமாகும். இது கிழக்கு சுமாத்திரா மற்றும் போர்னியோவில் காணப்படுகிறது. இங்கு இதன் இயற்கையான வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமய அல்லது வெப்பமண்டல சதுப்பு நிலங்கள் ஆகும். இது வாழிட இழப்பால் அச்சுறுத்தப்படுகிறது.
# பிரதீப் ரங்கநாதன்

**பிரதீப் ரங்கநாதன்** (*Pradeep Ranganathan*) ஓர் இந்தியத் திரைப்பட இயக்குநரும், நடிகரும் ஆவார். இவர் முக்கியமாகத் தமிழகத் திரைப்படத்துறையில் பணியாற்றுகிறார். 2019 ஆம் ஆண்டு வெளிவந்த கோமாளி, 2022இல் வெளியான *லவ் டுடே* ஆகிய படங்களில் மூலம் பிரபலமானார். லவ் டுடே திரைப்படத்தில் நடிகராகவும் அறிமுகமானார். . பிரதீப் விழுப்புரம் மாவட்டம் திண்டிவனம் வட்டம் வேங்கை கிராமத்தைச் சேர்ந்தவர் ஆவார்.
# பிரதீப் ரங்கநாதன்

## தொழில் வாழ்க்கை

*வாட்ஸ்அப் காதல்* (2015) உட்பட பல குறும்படங்களைத் தயாரித்து தனது வாழ்க்கையைத் தொடங்கிய பிரதீப், நடிப்பு, படத்தொகுப்பு, இயக்கம் போன்ற பல பணிகளைச் செய்தார். ஜெயம் ரவி நடிப்பில் *வேல்ஸ் இண்டர்நேசனல்* தயாரிப்பில் கோமாளி (2019) திரைப்படத்தை இயக்கும் ஒரு வாய்ப்பைப் பெற்றார்.  
2019-இல் ஜெயம் ரவி, காஜல் அகர்வால் நடித்த கோமாளி திரைப்படத்தில் இயக்குநராக அறிமுகமானார். மேலும் இத்திரைப்படம் வணிக ரீதியாக வெற்றி பெற்றது. பிரதீப் ரங்கநாதனும் படத்தின் இறுதிக்காட்சியில் ஒரு சிறப்புத் தோற்றத்தில் தோன்றினார்.
# பிரதீப் ரங்கநாதன்

## திரைப்படங்கள்

| ஆண்டு | திரைப்படம் | இயக்குநர் | எழுத்தாளர் | நடிகர் | தயாரிப்பாளர் | கதாபாத்திரம் | குறிப்புகள் |
| --- | --- | --- | --- | --- | --- | --- | --- |
| 2019 | *கோமாளி* | ஜோசப் (கௌரவத் தோற்றம்) | 9-ஆவது தென்னிந்தியப் பன்னாட்டுத் திரைப்பட விருதுகள் |  |  |  |  |
| 2022 | *லவ் டுடே (2022)* | உத்தமன் பிரதீப் | 11-ஆவது தென்னிந்தியப் பன்னாட்டுத் திரைப்பட விருதுகள்; சிறந்த தென்னிந்திய அறிமுக நடிகருக்கான பிலிம்பேர் விருது |  |  |  |  |
| 2025 | *லவ்யப்பா* | இந்தித் திரைப்படம்; லவ் டுடே (2022) திரைப்படத்தின் மறுஆக்கம் |  |  |  |  |  |
| டிராகன் | இராகவன் "டிராகன்" தனபால் |  |  |  |  |  |  |
| அக்டோபர் 17, 2025 வெளியாகிறது |  |  |  |  |  |  |  |
| அரவிந்து | அக்டோபர் 17, 2025 வெளியாகிறது |  |  |  |  |  |  |
# பிரதீப் ரங்கநாதன்

## சர்ச்சை

நடிகர் இரசினிகாந்து 1996ஆம் ஆண்டில் அரசியலுக்கு வருவதாகக் கூறியதை கோமாளி திரைப்படத்தில் சித்தரித்தது சர்ச்சையானது. இரசினிகாந்தின் இரசிகர்கள் படத்தை புறக்கணிக்க வேண்டும் என்று கோரினர். பின்னர் இந்தக் காட்சி படத்திலிருந்து நீக்கப்பட்டது.
# கிளைத்த சங்கிலி கொழுப்பு அமிலம்

**கிளைத்த சங்கிலி கொழுப்பு அமிலங்கள்** (*Branched-chain fatty acids *) என்பவை பொதுவாக கார்பன் சங்கிலியில் ஒன்று அல்லது அதற்கு மேற்பட்ட மெத்தில் கிளைகளைக் கொண்ட நிறைவுற்ற கொழுப்பு அமிலங்கள் ஆகும். பெரும்பாலும் பாக்டீரியாக்களில் இவை காணப்படுகின்றன. ஆனால் நொதிக்கவைக்கப்பட்ட சோயா பீன்சால் ஆன நாட்டோ எனப்படும் பாரம்பரிய சப்பான் உணவு, பால் பொருட்கள், மனிதக் குழந்தைகளின் பிண்டப்பூநீறு மற்றும் கலிபோர்னியா கடல் சிங்கங்களில் இவை காணப்படுகின்றன. குடல் நுண்ணுயிரிகளின் வளர்ச்சியை ஊக்குவிப்பதில் இவை பங்கு வகிக்கின்றன. மற்றும் அதிக உள்ளடக்கம் இருந்தால் நுகர்வோர் ஆட்டுக்குட்டி இறைச்சியின் வாசனையை விரும்பாமல் போகவும் காரணமாகிறது. கிளைத்த சங்கிலி கொழுப்பு அமிலங்கள் கிளைத்த சங்கிலி கொழுப்பு அமில ஒருங்கிணைப்பு அமைப்பு மூலம் ஒருங்கிணைக்கப்படுகின்றன.
# சந்தோக்பென் ஆரேத்தியா

**சந்தோக்பெண் பச்சுபாய் ஆரேத்தியா** (*Santokben Aarethiya*-பிறப்பு 1965) என்பவர் இந்தியாவில் குசராத்து மாநிலத்தினைச் சார்ந்த ஓர் அரசியல்வாதி ஆவார். இவர் இந்திய தேசிய காங்கிரசு கட்சியினைச் சார்ந்தவர். ஆரேத்தியா குசராத்து சட்டமன்றத்தில் 14ஆவது சட்டமன்றத்தின் உறுப்பினராக ராபார் சட்டமன்றத் தொகுதியிலிருந்து 2017 முதல் 2022 வரை பணியாற்றினார்..
# கேமபென் ஆச்சார்யா

**கேமபென் ஆச்சார்யா** (*Hemaben Acharya*) என்பவர் இந்தியாவில் குசராத்து மாநிலத்தினைச் சார்ந்த அரசியல்வாதி ஆவார். இவர் பாரதிய ஜனதா கட்சி தலைவர் ஆவார். 1975 முதல் 1980 வரை குசராத்து அரசில் சுகாதார அமைச்சராக இருந்தார். இவர் குசராத்து சட்டப்பேரவையில் ஜுனாகத் சட்டமன்றத் தொகுதியின் சட்டமன்ற உறுப்பினராக 1975 முதல் 1980 வரை பணியாற்றினார்.
# சீமா மொகிலே

**சீமா மொகிலே** (*Seema Mohile*; பிறப்பு: 25 மே 1965) இந்தியாவின் குசராத்து மாநிலத்தினைச் சேர்ந்த அரசியல்வாதி ஆவார். இவர் பாரதிய ஜனதா கட்சி உறுப்பினர் ஆவார். இவர் அகோட்டா சட்டமன்றத் தொகுதியிலிருந்து 14ஆவது குசராத்து சட்டமன்ற உறுப்பினராக 2017 முதல் 2022 வரை பதவியிலிருந்தார்.  
சீமா வடோதரா துணை மாநகரத் தந்தையாகவும் இருந்தார். இவர் 2017 குசராத்து சட்டப்பேரவைத் தேர்தலில் அகோட்டா தொகுதியிலிருந்து இந்திய தேசிய காங்கிரசு கட்சியின் வேட்பாளர் இரஞ்சித் சரத் சந்திர சவனை 57139 வாக்குகள் வித்தியாசத்தில் தோற்கடித்தார்.
# பர்சா சிங் பாரிகா

**பர்சா சிங் பாரிகா** (*Barsha Singh Bariha*) என்பவர் இந்தியாவின் ஒடிசா சட்டமன்றத்தில் பதம்பூர் தொகுதியைப் பிரதிநிதித்துவப்படுத்தும் பிஜு ஜனதா தளத்தைச் சேர்ந்த அரசியல்வாதி ஆவார்.
# பர்சா சிங் பாரிகா

## அரசியல்

பாரிகா தனது தந்தை பைஜயா இரஞ்சன் சிங் பாரிகா இறந்ததைத் தொடர்ந்து, 5 திசம்பர் 2022-இல் பதம்பூர் சட்டமன்றத் தொகுதிக்கு நடைபெற்ற இடைத்தேர்தலில் 120,807 வாக்குகளுடன் 42,679 வாக்குகள் வித்தியாசத்தில் வெற்றி பெற்றார். இவர் ஒடிசா சட்டமன்றத்தின் சத்யபாடி தொகுதியின் முன்னாள் உறுப்பினரான ராமரஞ்சன் பாலியார்சிங்கின் மருமகள் ஆவார்.
# அம்பிகா சுகுமாரன்

**அம்பிகா சுகுமாரன் நாயர்** (*Ambika Sukumaran Nair*) என்பவர் ஓர் இந்திய நடிகை ஆவார். 1950கள் மற்றும் 1960களில் மலையாளத் திரைப்படங்களில் பணியாற்றியதற்காக நன்கு அறியப்படுகிறார். இவர் திருவிதாங்கூர் சகோதரிகளான லலிதா, பத்மினி ராகினி, மேலும் ஷோபனா, வினீத், கிருஷ்ணா சுகுமாரி ஆகியோரின் நெருங்கிய உறவினர். அம்பிகாவும் அந்தப் பாதையில் செல்லத் தொடங்கினார். 1952 இல் உதயா ஸ்டுடியோவின் *விஸ்ப்பிண்டே விலி* என்ற திரைப்படத்தில் அறிமுகமானார். இவர் பிரேம்நசீரின் முதல் நாயகியும் ஆவார். 1968 ஆம் ஆண்டில், மலையாளத் திரைப்படத்தில் பி. வேணு இயக்கிய *விருதன் சங்கு* என்ற முழுநீள நகைச்சுவை படத்தில் முன்னணி நடிகையாக நடித்தார். இவர் 80க்கும் மேற்பட்ட படங்களில் நடித்துள்ளார்.
# அம்பிகா சுகுமாரன்

## தனிப்பட்ட வாழ்க்கை

இவர் சுகுமாரனைத் திருமணம் செய்து கொண்டு திரையுலகை விட்டு வெளியேறி, அமெரிக்காவில் குடியேறினார். இவருக்கு இரண்டு மகள்கள் உள்ளனர். இவர் ஒரு பயிற்சி பெற்ற பரதநாட்டியக் கலைஞர். இவள் நியூ செர்சியில் ஒரு நடனப் பள்ளியை நடத்திவந்தார்.
# அம்பிகா சுகுமாரன்

## பகுதி திரைப்படவியல்

### தமிழ்

1. பொன்னி (1953) நடனக் கலைஞராக
1. ரம்பையின் காதல் (1956) மேனகையாக
1. ராஜா ராணி (1956) நடனக் கலைஞராக
1. மாதர் குல மாணிக்கம் (1956) நடனக் கலைஞராக
1. புதுவாழ்வு (1957)
1. யானை வளர்த்த வானம்பாடி (1959)
1. இரத்தினபுரி இளவரசி (1960)
1. இவன் அவனேதான் (1960)
1. சிறீ வள்ளி (1961)
1. நான் வணங்கும் தெய்வம் (1963)
1. கந்தன் கருணை (1967) பதுமகோமலையாக
1. தில்லானா மோகனாம்பாள் (1968) மரகதமாக
# யோங் யாப் மலை

**யோங் யாப் மலை** (மலாய் மொழி: *Gunung Yong Yap*; ஆங்கிலம்: *Mount Yong Yap*) என்பது தீபகற்ப மலேசியாவில் உள்ள மிக உயர்ந்த மலைகளில் ஒன்றாகும். யோங் யாப் மலையின் உயரம் 2,168 மீட்டர் (7,113 அடி). இந்த மலை கிளாந்தான் - பேராக் மாநிலங்களின் எல்லையில் தித்திவாங்சா மலைத்தொடரில் அமைந்து உள்ளது.  
இந்த மலை கிளாந்தான் மாநிலத்தில் மூன்றாவது உயரமான மலை; மற்றும் தீபகற்ப மலேசியாவில் ஆறாவது உயரமான மலையாகும். ஜி7 மலைகளில் ஒன்றான யோங் யாப் மலையில் ஏறுவது என்பது மிகக் கடினமானது; தீபகற்ப மலேசியாவில் உள்ள மிகவும் கடினமான மலைப் பயணங்களில் ஒன்றாகக் கருதப்படுகிறது.
# யோங் யாப் மலை

### செங்குத்தான பாறைகள்

ஒரு மீட்டர் உயரத்திற்கு மக்கிய மரங்களின் அடித்தண்டுகள், கூர்மையான முனைகளைக் கொண்ட மூங்கில்கள் மற்றும் முட்கள் நிறைந்த செடி கொடிகள், மரங்கள் இருப்பதால் யோங் யாப் மலைப் பாதை மிகவும் கடினமானதாகக் கருதப்படுகிறது. இவை மலை உச்சியை அடைவதற்குப் பெரும் சவாலாக உள்ளன.  
மலையின் உச்சி கூம்பு வடிவத்தில் உள்ளதால் மிகவும் செங்குத்தான பாறைச் சுவர்களில் ஏறுவது மிகவும் கடினம். வெப்பமண்டல மழைக்காடுகளில் மலை ஏறும் அனுபவமில்லாதவர்களுக்கு இந்த மலை கண்டிப்பாக பரிந்துரைக்கப்படுவதில்லை.
# யோங் யாப் மலை

### யோங் யாப் மலையேற்றம்

யோங் யாப் மலையை மேற்கில் கம்போங் கெப்பே ஈலிர் (*Kampung Gepeh Hilir*) **கோலா மு மலை** (640 மீட்டர்) வழியாகவும்; கிழக்கில் கேமரன் மலை **ரெகில் மலை** (660 மீட்டர்) வழியாகவும் அணுகலாம். மலைக்கு இட்டுச் செல்லும் பல பயணப் பாதைகள் உள்ளன. மேலும் அவை 4WD எனும் கூடுதல் உந்து கொண்ட வாகனங்கள் வழியாக மட்டுமே அணுக முடியும்.  
மலையேறுபவர்கள் பலருக்கு குறைந்தபட்சம் 2 முழு நாட்கள் மற்றும் 1 இரவு தேவைப்படுகிறது. மற்றும் பெரும்பாலானவர்கள் யோங் யாப் மலையேற்றத்தை 3 நாட்கள் வரை நீடித்துக் கொள்வார்கள்.
# யோங் யாப் மலை

## பொது

480 கிமீ நீளமுள்ள தித்திவாங்சா மலைத்தொடரில் யோங் யாப் மலை உள்ளது. தித்திவாங்சா மலைத்தொடர் என்பது தெனாசிரிம் மலைத்தொடரில் ஒரு பகுதியாகும். தெனாசிரிம் மலைத்தொடர் என்பது தென்கிழக்காசியாவில் 1,700 கி.மீ. நீளத்திற்கு பர்மா, தாய்லாந்து, தீபகற்ப மலேசியா நாடுகளில் படர்ந்து இருக்கும் ஒரு மலைத்தொடராகும்.  
மலையில் ஏறுவதற்கு முன்னர், பேராக் மாநில வனத்துறையின் அனுமதி தேவை என்பதைக் கவனத்தில் கொள்ள வேண்டும். வழிகாட்டிகள் கட்டாயமில்லை. இருப்பினும் பாதுகாப்பான அனுபவத்திற்காக ஒருவரைப் பணியில் அமர்த்த பரிந்துரைக்கப்படுகிறது.
# யோங் யாப் மலை

## பொது

### வனவிலங்கு ஆபத்துகள்

கடந்த காலங்களில் இந்தப் பகுதியைச் சுற்றி புலிகளின் தாக்குதல்கள் நடந்துள்ளதாகச் செய்திகள் வந்துள்ளன. அண்மையில்மலேசியப் புலியால் தாக்கப்பட்டு மலேசியப் பழங்குடியினர் ஒருவர் உயிர் இழந்துள்ளார்.  
மலை முழுவதும் இரத்தம் குடிக்கம் அட்டைகளும்; மணல் ஈக்களும் மிக அதிகமாக உள்ளன.
# யோங் யாப் மலை

## பொது

### ஏழு மலைகள்

தீபகற்ப மலேசியாவின் **G7** எனும் (*G* என்பது *Gunung* எனும் மலாய்ச் சொல்: *மலை* என பொருள்படும்) மலைகளில் இதுவும் ஒன்றாகும். தீபகற்ப மலேசியாவின் மிக உயர்ந்த 7 மலைகளை ஜி7 மலைகள் என அழைக்கிறார்கள்.  
மலேசிய தீபகற்பத்தில் உள்ள ஏழு உயரமான மலைகள் ஜி7 என அழைக்கப்படுகின்றன.  
1. G1 தகான் மலை – 2187மீ
1. G2 கொர்பு மலை – 2183மீ
1. G3 யோங் பெலார் மலை – 2181மீ
1. G4 காயோங் மலை – 2173மீ
1. G5 சாமா மலை – 2171மீ
1. G6 யோங் யாப் மலை – 2168மீ
1. G7 உலு செப்பாட் மலை – 2161மீ  
கினபாலு மலை (4095 மீ) போன்ற நன்கு அறியப்பட்ட மலைகளுடன் ஒப்பிடும்போது, மேற்காணும் ஜி7 மலைகளின் உயரம் மிகவும் குறைவாக இருக்கலாம். ஆனாலும் இந்த மலைகளின் உயரத்தைக் கொண்டு அவற்றைக் குறைவாக மதிப்பிட்டுவிடக் கூடாது. இவை ஒவ்வொன்றும் 4000 மீட்டர் கொண்ட மலைகளை விட கடினமான கரடுமுரடான மலைகளாகும். இவற்றை மலைகளின் விலங்குகள் என அழைப்பதும் உண்டு.
# மம்தா தேவி

**மம்தா தேவி** (*Mamta Devi*) சார்க்கண்டைச் சேர்ந்த இந்திய அரசியல்வாதியும், இந்திய தேசிய காங்கிரசு உறுப்பினரும் ஆவார். இவர் ராம்கட் சட்டமன்றத் தொகுதியிலிருந்து சாக்கண்டின் சட்டப்பேரவை உறுப்பினராக 2015 முதல் 2019 வரை பதவியிலிருந்தார். இவர் ராம்கட் மாவட்ட ஊராட்சி மன்ற உறுப்பினராகவும் இருந்துள்ளார்.
# இருபென்சைல் சல்பைடு

**இருபென்சைல் சல்பைடு** (*Dibenzyl sulfide*) என்பது C<sub>14</sub>H<sub>14</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு சமச்சீர் தயோயீத்தராகும். கட்டமைப்பில் இரண்டு பென்சைல் குழுக்கள் (C<sub>6</sub>H<sub>5</sub>CH<sub>2</sub>-) சல்பைடு பாலத்தால் இணைக்கப்பட்டுள்ளன. நிறமற்றதாக அல்லது வெள்ளை நிறமுள்ள திண்மமாக இச்சேர்மம் காணப்படுகிறது. முனைவற்ற கரைப்பான்களில் கரைகிறது.
# இருபென்சைல் சல்பைடு

## கட்டமைப்பு

Pbcn (எண் 60) என்ற இடக்குழுவில் செஞ்சாய்சதுரப் படிகக் கட்டமைப்பில் a=13.991 Å b=11.3985 Å c 7.2081 Å. அலகு செல் பரிமாணங்களுடன் இருபென்சைல் சல்பைடு படிகமாகிறது. வாயு நிலையில் உள்ள மூலக்கூறுகள் திண்மநிலையில் உள்ள அதே C2 சமச்சீர் கொண்ட அதே வடிவத்தை ஏற்கின்றன.
# இருபென்சைல் சல்பைடு

## தயாரிப்பு

பொட்டாசியம் சல்பைடை பென்சைல் குளோரைடுடன் சேர்த்து சூடுபடுத்தி தொடர்ந்து வடிகட்டுவதன் மூலம் வணிகரீதியாக இருபென்சைல் சல்பைடு உற்பத்தி செய்யப்படுகிறது. இருபென்சைல் இருசல்பைடு சேமத்திலிருந்து பாசுபீன் வினையாக்கியைப் பயன்படுத்தி சல்பைடு நீக்கம் செய்தும் இது பெறப்படுகிறது.
# சாம்பல் கொண்டலாத்தி

**சாம்பல் கொண்டலாத்தி** (*Ashy bulbul*) என்பது **கொண்டைக்குருவி** குடும்பத்தினைச் சார்ந்த பறவைச் சிற்றினமாகும். இதன் விலங்கியல் பெயர் *கெமிக்சோசசு பிளாவாலா* என்பதாகும். இது இந்தியத் துணைக்கண்டத்திலும் தென்கிழக்கு ஆசியாவிலும் காணப்படுகிறது. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.
# சாம்பல் கொண்டலாத்தி

## வகைப்பாட்டியல்

முன்பு, சில வகைப்பாட்டியலாளர்கள் *கெப்சிபீட்சு* மற்றும் *மைக்ரோசெலிசு* பேரினங்களில் சாம்பல் கொண்டலாத்தியினை வகைப்படுத்தினர்.
# சாம்பல் கொண்டலாத்தி

## வகைப்பாட்டியல்

### துணையினங்கள்

ஐந்து துணையினங்கள் தற்போது அங்கீகரிக்கப்பட்டுள்ளன:  
- *கெ. பி. பிளாவாலா*-<small>பிளைத், 1845</small>: கிழக்கு இமயமலை, வடகிழக்கு வங்கதேசம், வடமேற்கு மியான்மர் மற்றும் தெற்கு சீனா
- *கெ. பி. கில்டிப்ராண்டி*-<small>ஹியூம், 1874</small>: கிழக்கு மியான்மர் மற்றும் வடமேற்கு தாய்லாந்து
- *கெ. பி. டேவிசோனி*-<small>ஹியூம், 1877</small>: தென்கிழக்கு மியான்மர் மற்றும் தென்மேற்கு தாய்லாந்து
- *கெ. பி. போர்டெல்லி*-தெலாகவுர், 1926:1926 தெற்கு சீனா, கிழக்கு தாய்லாந்து, வடக்கு மற்றும் மத்திய லாவோஸில் காணப்பட்டது
- *கெ. பி. ரெமோடசு*- <small>(தெய்க்னான், 1957)</small> : தெற்கு இந்தோசீனா
# கோலா கோகரன்னாத் தொடருந்து நிலையம்

**கோலா கோகரன்னாத் தொடருந்து நிலையம்** (*Gola Gokarannath railway station*) கோலா கோகரண்ணாத் நகரில் உள்ள முக்கியத் தொடருந்து நிலையமாகும். இந்த நிலையம் லக்னோ வடகிழக்கு இரயில்வே பிரிவில் உள்ள புறநகர் தொடருந்து நிலையங்களில் ஒன்றாகும். இதன் குறியீடு ஜிகே ஆகும். இது கோலா கோகரநாத் நகரத்திற்கு சேவை செய்கிறது. இந்த நிலையத்தில் மூன்று தளங்கள் மற்றும் சரக்கு தளங்கள் உள்ளன. மைலானி, லக்கிம்பூர், லக்னோ, கோண்டா, பாராபங்கி, பல்ராம்பூர் மற்றும் கோரக்பூர் ஆகிய இடங்களுக்கு நேரடித் தொடருந்துகள் உள்ளன. எதிர்காலத்தில் புது தில்லி, ஜெய்ப்பூர், ஹரித்வார், புனே, மும்பை, கான்பூர், ஜான்சி மற்றும் இந்தியாவின் பிற முக்கிய நகரங்களுக்கு மேலும் தொடருந்துகள் எதிர்பார்க்கப்படுகின்றன.
# ஐஎன்எஸ் சமக் (கே95)

**ஐஎன்எஸ் சமக் (கே95) ** (கிளிட்டர்) இந்திய கடற்படை விரைவு தாக்குதல் கப்பலின் முன்னணி கப்பலாகும். ஐஎன்எஸ் சமக் முதன்முதலில் 70 களில் கட்டப்பட்டது, இது முழு சுமையுடன் 245 டன் இடப்பெயர்ச்சியைக் கொண்டிருந்தது. இக்கப்பல் சுமார் 38.6 மீ நீளம் கொண்டது, இது 37 + கடல் மைல்களுக்கு மேல் வேகத்தைக் கொண்டிருந்தது.  
ஐஎன்எஸ் சமக் 2005 மே 5 அன்று முழுமையாக பணிநீக்கம் செய்யப்பட்டு, அருங்காட்சியகக் கப்பலாக இந்தியாவின் புனேவில் உள்ள அதன் இறுதி ஓய்வு இடத்திற்கு இழுத்துச் செல்லப்பட்டது. 70களில் சோவியத் கடற்படைக்கு சொந்தமான 205 மொஸ்கிட்-கிளாஸ் (ஓசா-வகுப்பு ஏவுகணை படகுகள்) திட்டத்தின் மாற்றியமைக்கப்பட்ட பதிப்பாக ஐ. என். எஸ் சமக் வடிவமைக்கப்பட்டது.
# ஐஎன்எஸ் சமக் (கே95)

## ஆயுதங்கள்

ஐஎன்எஸ் சமக் ஒரு நிலையான ஏகே-230 30 மிமீ துப்பாக்கி ஆயுதம் ஏந்தியிருந்தது, இது பொதுவாக குறைந்த கவசங்கள் மற்றும் திறந்த கடல் வரிசைப்படுத்தல் கப்பல்களுக்கு கடல்-துப்பாக்கி தனித்துப் பயன்படுத்தப்படுகிறது, இது எஸ்ஏ-என்-5 எஸ்ஏஎம் அமைப்பைக் கொண்டு ஆயுதம் ஏந்தியது, இது கடல் வகை வரிசைப்படுத்தலின் திறன் கொண்டதாக மாற்றியமைக்கப்பட்டது.
# தீபக் பூரி

**தீபக் பூரி** (*Deepak Puri*) இந்தியாவின் புது தில்லியைத் தலைமையிடமாகக் கொண்ட மோசர் பேயர் என்ற நிறுவனத்தின் நிறுவனர், தலைவர் மற்றும் நிர்வாக இயக்குநர் ஆவார். நொடிப்பு காரணமாக நிறுவனம் 2018 ஆம் ஆண்டில் கலைக்கப்பட்டது.  
தீபக் பூரி ஆரம்பத்தில் ஈஎசுஎசுஓ என்ற எண்ணெய் நிறுவனத்தில் இளைய செயல் அலுவலராகப் பணியாற்றினார் - 1962 ஆம் ஆண்டு கொல்கத்தாவில், பின்னர் சாலிமார் வண்ணங்கள் நிறுவனத்தில் பணியிலிருந்தார். 1964 ஆம் ஆண்டில், பூரி தனது முதல் நிறுவனமான உலோகத் தொழிற்சாலையை கல்கத்தாவில் தொடங்கினார், அலுமினிய கம்பிகள் மற்றும் தளபாடங்கள் வர்த்தகம் செய்தார். இரண்டு ஆண்டுகளுக்குப் பிறகு, உற்பத்தியிலும் இறங்கினார். கல்கத்தாவில் தொழிலாளர் பிரச்சனைகள் காரணமாக, 1983 ஆம் ஆண்டில் புது தில்லிக்கு குடிபெயர முடிவு செய்தார். அங்கு இவர் சுவிட்சர்லாந்தை தளமாகக் கொண்ட மோசர் பேயர் உடன் இணைந்து மோசர் பேயர், இந்தியாவைத் தொடங்கினார்.
# தீபக் பூரி

## கல்வி

தீபக் பூரி இலண்டனில் உள்ள இம்பீரியல் கல்லூரியில் படித்தார். மேலும் செயின்ட் இசுடீபன் கல்லூரி மற்றும் புது தில்லியில் உள்ள மாடர்ன் பள்ளியில் தனது கல்வியை முடித்தார். அமிட்டி பல்கலைக்கழகம் இவரது முன்மாதிரியான முயற்சிகளை அங்கீகரிக்கும் வகையில், இவருக்கு தத்துவப் பாடத்தில் முனைவர் பட்டம் வழங்கி சிறப்பித்தது.
# தீபக் பூரி

## விருதுகள்

- ஜனவரி 2010 ஆம் ஆண்டு சனவரி மாதத்தில் இந்திய தொழில்துறையின் வளர்ச்சிக்கான இவரது பங்களிப்பிற்காக பத்மசிறீ விருது வழங்கப்பட்டது.
- 2002 ஆம் ஆண்டில் மின்னணு மனிதன் விருது
- தகவல் தொழில்நுட்ப மனிதன் விருது
- சிறந்த தொழில்முனைவர் விருது
- 2009 ஆம் ஆண்டின் சிறந்த கண்டுபிடிப்பாளர் விருது.
# ரீபு மலைகள்

**ரீபு மலைகள்** (மலாய் மொழி: *Gunung Ribu*; ஆங்கிலம்: *Ribu*) என்பது 1,000 மீ (3,300 அடி) அல்லது அதற்கும் மேற்பட்ட உயரம் கொண்ட மலைகளை வரையறுக்கும் சொல் ஆகும்.  
"ரீபு" என்பது ஒருமலாய் மற்றும் ஓர் இந்தோனேசியச் சொல்லாகும்; அதாவது "ஆயிரம்" என பொருள்படும்.இருப்பினும் இந்தச் சொல் இந்தோனேசிய அசல் சொல்லான "ரீபு" என்பதிலிருந்து வந்தது,  
மேலும், ரீபு சிகரம் எனும் தகுதியைப் பெறுவதற்கு, ஒரு மலைக்கு ஆயிரம் மீட்டர் முக்கியத்துவம் இருக்க வேண்டும்.
# ரீபு மலைகள்

### பொது

இந்தோனேசியா மற்றும் மலேசியா நாடுகளில், சிகரத்தின் முழுமையான உயரத்திற்கு ஏற்ப ரீபு மலைகள் மூன்று வகைகளாக அறியப்படுகின்றன.  
- **மிக உயர்ந்தது** (இந்தோனேசியம்: *Sangat Tinggi*) - 3,000 மீட்டருக்கும் அதிகமான உயரத்தைக் கொண்ட மலைகள்;
- **நடுத்தர உயரம்** (இந்தோனேசியம்: *Tinggi Sedang*) - 2,000 முதல் 3,000 மீட்டர் வரையிலான உயரத்தைக் கொண்ட மலைகள்;
- **குறைவான உயரம்** (இந்தோனேசியம்: *Kurang Tinggi*) - 1,000 முதல் 2,000 மீட்டர் வரையிலான உயரத்தைக் கொண்ட மலைகள்;
# ரீபு மலைகள்

### 7,000 ரீபு மலைகள்

தற்போது, மலேசியா மற்றும் கிழக்கு திமோர் உட்பட இந்தோனேசியத் தீவுக்கூட்டம் முழுவதும் மொத்தம் 270 ரீபு மலைகள் இருப்பதாக அறியப்படுகிறது. இந்தோனேசியாவைப் பொருத்த வரையில் ரிஞ்சனி மலை; புரோமோ மலை; ஆகூங்க் மலை; புன்சாக் ஜெயா போன்றவை மிக உயர்ந்த மலைகளின் பட்டியலில் உள்ளன.
# ரீபு மலைகள்

### கினபாலு மலை

மலேசியாவில் கினபாலு மலை மட்டும் மிக உயர்ந்த மலைகளின் பட்டியலில் உள்ளது.  
2022-ஆம் ஆண்டில், உலகம் முழுவதும் உள்ள சுமார் 7,000 ரீபு மலைகள் அனைத்தையும் அடையாளம் காண ஒரு பன்னாட்டுத் திட்டம் நடந்து வருகிறது.
# பென்சோவளையபியூட்டீன்

**பென்சோவளையபியூட்டீன்** (*Benzocyclobutene*) என்பது C<sub>8</sub>H<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தில் பென்சீன் வளையம் வளைய பியூட்டீன் வளையத்துடன் இணைக்கப்பட்டிருக்கும்.  
ஒளியுணர் பலபடிகளை உருவாக்க பென்சோவளையபியூட்டீன் அடிக்கடி பயன்படுத்தப்படுகிறது. நுண் மின்-பொறியியல் கருவிகள் மற்றும் நுண் மின்னணுவியல் செயலாக்கத்தில் பயன்படுத்த பென்சோவளையபியூட்டீன் அடிப்படையிலான பலபடி மின்கடத்தா பல்வேறு அடி மூலக்கூறுகளில் பயன்படுத்தப்படுகிறது. செதில் பிணைப்பு, ஒளியியல் உள்பிணைப்புகள், உள்விழி நரம்பு
உள்வைப்புகள் போன்றவையும் இதன் பயன்பாடுகளில் அடங்கும்.
# பென்சோவளையபியூட்டீன்

## வினைகள்

பென்சோசைவளைய பியூட்டீனை தோராயமாக 180 பாகை செல்சியசு வெப்பநிலை வரை சூடுபடுத்தும் போது, வளையபியூட்டீன் ஒரு வளைய-திறப்பு வினைக்கு உட்படுகிறது. இது ஆர்த்தோ-சைலைலீனை உருவாக்குகிறது. இந்த செயல்முறை பென்சீன் வளையத்தின் அரோமாட்டிக்கு பண்பை அழிப்பதால், தலைகீழ் வினை மிகவும் விரும்பப்படுகிறது.  
இந்த வழியில் உருவாக்கப்பட்ட ஆர்த்தோ-சைலைலீன்கள் வளையக்கூட்டு வினைகளில் அதிக அளவில் பயன்படுத்தப்படுகின்றன. இது பென்சீன் வளையத்திற்கு அரோமாட்டிக்கு பண்பை மீட்டெடுக்கிறது, அதே நேரத்தில் ஒரு புதிய வளையவடிவ இனத்தை உருவாக்குகிறது.
# பென்சோவளையபியூட்டீன்

## பயன்கள்

பென்சோவளையபியூட்டீன் நோக்குருவானது ஐவாபிராடின் மற்றும் எசு33005 போன்ற மருந்தியல் பண்புகளுடன் கூடிய பல இரசாயன சேர்மங்களில் பயன்படுத்தப்படுகிறது. கூடுதலாக 4-புரோமோ-2,5-டைமெத்தாக்சிபீனெத்திலமீன் என்ற பென்சோவளையபியூட்டீன் ஒப்புமை ஒன்றும் தயாரிக்கப் பயன்படுகிறது. பென்சோவளையபியூட்டீன் வழிப்பெறுதியாக ஆம்பெடமைன் தயாரிக்கப்பட்டு காப்புரிமையும் பெறப்பட்டுள்ளது.
# செம்பழுப்பு கழுத்து இருவாய்ச்சி

**செம்பழுப்பு கழுத்து இருவாய்ச்சி** (*Rufous-necked hornbill*-*அசெரசு நிபாலென்சிசு*) என்பது பூட்டான், வடகிழக்கு இந்தியாவில், குறிப்பாக அருணாச்சலப் பிரதேசம், இந்தியத் துணைக் கண்டம் மற்றும் தென்கிழக்கு ஆசியாவில் காணப்படும் **இருவாய்ச்சி** சிற்றினமாகும். வேட்டையாடுதல் மற்றும் குறிப்பிடத்தக்க வாழ்விட இழப்பு காரணமாக இது நேபாளத்தில் அழிந்துவிட்டது. சுமார் 117 செமீ (46 செமீ) நீளத்துடன் பேரினத்தின் பெயரின் ஆசிரியர் சில நேரங்களில் ஜான் எட்வர்ட் கிரே என வரவு வைக்கப்பட்டார். ஆனால் கிரே இந்த வகைப்பட்டியலின் ஆசிரியர் அல்ல, தொகுப்பாசிரியர் ஆவார். இந்த பேரினத்தின் பெயர் பண்டைக் கிரேக்க அகெரோசு என்பதிலிருந்து வந்தது. இதன் பொருள் "கொம்பற்றது" என்பதாகும்.
# செம்பழுப்பு கழுத்து இருவாய்ச்சி

## விளக்கம்

முதிர்ச்சியடையாத இருவாய்ச்சி]]  
ஆண் பறவைகளின் தலை, கழுத்து மற்றும் கீழ் உடல் ஆகியவை செம்பழுப்பு நிறத்தில் உள்ளன. பக்கவாட்டு மற்றும் வயிற்றுப் பகுதி அடர் நிறத்தில் உள்ளது. நடுவில் மற்றும் வாலின் கீழ்ப் பாதியில் உள்ள இறகுகளின் முனை வெண்மையாக உள்ளன. இருவாய்ச்சியின் மீதமுள்ள இறகுகள் பளபளப்பான அடர் பச்சை மற்றும் கருப்பு நிறத்தில் உள்ளன. கீழ் வாலில் மறைந்து காணப்படும் இறகுகள் கருப்பு கலந்த வண்ண கசுக்கொட்டை நிறத்திலிருக்கும். பெண் இருவாய்ச்சி அதன் வால் மற்றும் நடுவிலுள்ள முதன்மை சிறகுகளின் முனைகளின் நுனிகள் தவிரக் கருமை நிறத்திலிருக்கும். இளம் இருவாய்ச்சி முதிர்வடைந்த இருவாய்ச்சிகளைப் போன்று காணப்படும். ஆனால் மேல் அலகின் அடிப்பகுதியில் முகடுகள் இல்லை. அலகின் அடிப்பகுதி தடிமனாக உள்ளது. இது மேல் அலகில் பல அடர் முகடுகளைக் கொண்டுள்ளது. இவை இளம் வயதினரிடையே இல்லை. மேற்கு வங்கத்தில் உள்ள மகானந்தா வனவிலங்கு சரணாலயம் இதன் மேற்கு எல்லையைக் குறிக்கிறது. செம்பழுப்பு கழுத்து இருவாய்ச்சி புக்சா புலிகள் காப்பகம், மனாசு தேசியப் பூங்கா, ஈகிள்னெஸ்ட் வனவிலங்கு சரணாலயம், செஸ்ஸா ஆர்க்கிட் சரணாலயம், கம்லங் வனவிலங்கு சரணாலயம், நம்தாபா தேசிய பூங்கா மற்றும் பக்கே புலிகள் காப்பகத்திலும் பதிவு செய்யப்பட்டுள்ளது.  
செம்பழுப்பு கழுத்து இருவாய்ச்சி பெரும்பாலும் மலைப்பாங்கான முகடுகளுடன் கூடிய காடுகளில் வாழ்கிறது. இங்கு முதன்மையாக மிதமான அகலமான இலை மற்றும் கலப்பு காடுகள் 150 முதல் 2,200 மீட்டர் உயரத்தில் வாழ்கின்றன.  
: *முட்டை ஒரு பரந்த முட்டை வடிவிலானது, ஒரு முனையை நோக்கி ஓரளவு சுருக்கி, சற்று பைரிஃபார்மாக இருக்கும். ஓடு வலுவானது மற்றும் தடிமனாக இருக்கிறது; ஆனால் கரடுமுரடான மற்றும் முற்றிலும் பளபளப்பற்றது, எல்லா இடங்களிலும் நுண்ணிய துளைகளால் ஆனது. நிறத்தில் இது மிகவும் அழுக்கு வெள்ளை, வெளிர் அழுக்கு மஞ்சள் நிறத்துடன், மற்றும் எல்லா இடங்களிலும் தெளிவற்ற முறையில், நெருக்கமாக ஆராயும்போது, நுண்ணிய தூய்மையான வெள்ளை புள்ளிகளுடன் காணப்படும். இது 2 .25 முதல் 25 செ.மீ. நீளமுடையது.*
# செம்பழுப்பு கழுத்து இருவாய்ச்சி

## பாதுகாப்பு

ஏற்கனவே செம்பழுப்பு கழுத்து இருவாய்ச்சி காட்டு விலங்குகள் மற்றும் தாவரங்களின் அழிந்து வரும் உயிரினங்களில் பன்னாட்டு வர்த்தகம் பற்றிய மாநாட்டு பின் இணைப்பு I-இல் பட்டியலிடப்பட்டுள்ளது. இந்த இனம் பாதிக்கப்படக்கூடியதாக இருந்தாலும் இந்தியா, சீனா, தாய்லாந்து மற்றும் பூட்டானில் பல பாதுகாக்கப்பட்ட பகுதிகளில் காணப்படுகிறது.
# செம்பழுப்பு கழுத்து இருவாய்ச்சி

## கலாச்சாரத்தில்

செம்பழுப்பு கழுத்து இருவாய்ச்சி, சமசுகிருத இலக்கியத்தில் வர்த்ரினாசா என்ற புனைபெயரின் கீழ்க் காணப்படுகிறது. இது சில நேரங்களில் பிற புசெரோடிடேயையும் குறிக்கப் பயன்படுத்தப்படுகிறது.  
அருணாச்சலப் பிரதேசத்தில், பழங்குடியினரால் இவற்றின் இறகுகள் மற்றும் அலகுகளுக்கான வேட்டையாடப்படுகின்றன.
# மோகினி அமீது

**மோகினி அமீது** (*Mohini Hameed*) பாக்கித்தான் நாட்டைச் சேர்ந்த முதல் வானொலி ஒலிபரப்பாளர் ஆவார். 1922 ஆம் ஆண்டில் இவர் பிறந்தார். அபா சமீம் அல்லது சமீம் அபா என்ற பெயர்களால் நன்கு அறியப்பட்டார். தொகுப்பாளராகவும் ஒரு நடிகையாகவும் இவர் மேலும் அறியப்படுகிறார். 1947 ஆம் ஆண்டு ஆகத்து மாதம் 14 ஆம் தேதியன்று பாக்கித்தான் நாடு சுதந்திரம் பெற்றபோது, மோகினி பாக்கித்தானின் முதல் பெண் ஒலிபரப்பாளராக ஆனார். 2009 ஆம் ஆண்டு மே மாதம் இவர் இறந்தபோது, பாக்கித்தான் வானொலியின் லாகூர் புகைப்பட நிலையம் 'மோகினி அமீது புகைப்பட நிலையம் என்று மறுபெயரிடப்பட்டது. மோகினி அமீது பத்திரிகையாளர் கன்வால் நசீரின் தாயார் ஆவார்.[3]
# மோகினி அமீது

## தொழில் வாழ்க்கை

மோகினி 1939 ஆம் ஆண்டில் தனது 17 வயதில் அகில இந்திய வானொலி லாகூரில் சேர்ந்தார். விரைவில் மோகினி உருது மொழியின் முக்கிய பெண் குரலாக ஆனார். அகில இந்திய வானொலி லாகூரில் இவர் இருந்த காலத்தில் கிட்டத்தட்ட ஒவ்வொரு பெரிய வானொலி நாடகத்திற்கும் அல்லது சிறப்பு அறிவிப்புக்கும் மோகினி குரல் கொடுத்தார். ஆங்கிலேயர்களிடமிருந்து பாக்கித்தான் சுதந்திரம் பெற்றபோது, மோகினி பாக்கித்தானை தனது தாயகமாக தேர்வு செய்தார். மோகினி அமீது பாக்கித்தான் வானொலியில் 35 ஆண்டுகள் பணியாற்றினார்.
# மோகினி அமீது

## தனிப்பட்ட வாழ்க்கை மற்றும் மரணம்

1954 ஆம் ஆண்டில், மோகினி தாசு திருமணம் செய்து கொண்டு மோகினி அமீதாக மாறினார். மோகினி அமீது 2009 ஆம் ஆண்டு மே மாதம் 16 ஆம் தேதியன்று வாசிங்டனின் சியாட்டிலில் இறந்தார்.
# மோகினி அமீது

## விருதுகள்

மோகினி அமீது பல தேசிய விருதுகளை வென்றார், அவற்றுள் பின்வருவன அடங்கும்:  
- 1965 ஆம் ஆண்டில், பாக்கித்தானின் நான்காவது மிக உயர்ந்த குடிமக்கள் விருதான தம்கா-இ-இம்தியாசு விருதைப் பெற்றார்
- 1998 ஆம் ஆண்டில், அவருக்கு மீண்டும் 'தம்கா-இ-இம்தியாசு' விருது வழங்கப்பட்டது.
- 1999 ஆம் ஆண்டில், பாக்கித்தான் ஒலிபரப்புக் கழகத்தால் 'வாழ்நாள் சாதனையாளர் விருது' வழங்கப்பட்டது.
# உலு செப்பாட் மலை

**உலு செப்பாட் மலை** (மலாய் மொழி: *Gunung Ulu Sepat*; ஆங்கிலம்: *Mount Ulu Sepat*) என்பது தீபகற்ப மலேசியாவில் உள்ள மிக உயர்ந்த மலைகளில் ஒன்றாகும். உலு செப்பாட் மலையின் உயரம் 2,161 மீட்டர் (7,089 அடி). இந்த மலை கிளாந்தான் - பேராக் மாநிலங்களின் எல்லையில் தித்திவாங்சா மலைத்தொடரில் அமைந்து உள்ளது.  
இந்த மலை கிளாந்தான் மாநிலத்தில் நான்காவது உயரமான மலை; மற்றும் தீபகற்ப மலேசியாவில் 12-ஆவது உயரமான மலையாகும். ஜி7 மலைகளில் ஒன்றான உலு செப்பாட் மலையில் ஏறுவது என்பது மிகக் கடினமானது; தீபகற்ப மலேசியாவில் உள்ள மிகவும் கடினமான மலைப் பயணங்களில் ஒன்றாகக் கருதப்படுகிறது. இந்த மலையில் மருத்துவ குணம் கொண்ட ஏராளமான தாவரங்கள் உள்ளன.
# உலு செப்பாட் மலை

## பொது

பல அடிகள் உயரத்திற்கு மக்கி அழுகிய மரங்களின் அடித்தண்டுகள், கூர்மையான முனைகளைக் கொண்ட மூங்கில்கள் மற்றும் முட்கள் நிறைந்த செடி கொடிகள், மரங்கள் இருப்பதால் உலு செப்பாட் மலைப் பாதை கடினமான பாதைகளில் ஒன்றாகக் கருதப்படுகிறது. இவை மலை உச்சியை அடைவதற்குப் பெரும் சவால்களை ஏற்படுத்துகின்றன.  
480 கிமீ நீளமுள்ள தித்திவாங்சா மலைத்தொடரில் உலு செப்பாட் மலை உள்ளது. தித்திவாங்சா மலைத்தொடர் என்பது தெனாசிரிம் மலைத்தொடரில் ஒரு பகுதியாகும். தெனாசிரிம் மலைத்தொடர் என்பது தென்கிழக்காசியாவில் 1,700 கி.மீ. நீளத்திற்கு பர்மா, தாய்லாந்து, தீபகற்ப மலேசியா நாடுகளில் படர்ந்து இருக்கும் ஒரு மலைத்தொடராகும்.